Tresviso

**Tresviso** é un concello situado no extremo occidental da comunidade autónoma de Cantabria (España), na comarca de Liébana.
É un dos máis pequenos de Cantabria, tanto por extensión como por poboación, tendo censados no 74 habitantes (INE 2011), e componse dun só núcleo. A localidade está situada a 907 metros de altitude e atópase a unha distancia de 91 quilómetros da capital cántabra, Santander.

Limita polo norte con El Valle Altu de Peñamellera e El Valle Baju de Peñamellera (Asturias), polo sur con Cillórigo de Liébana, polo leste con Peñarrubia e polo oeste con Cabrales (Asturias).

## Etimoloxía 
O seu nome *Tresviso* provén da derivación montañesa *tres-visu* do latín *trans visum*, ou ben do tamén latín *trans abyssum*, "tralo abismo".

## Xeografía 
miniatura|Acceso a Tresviso pola Senda de La Peña.
Tresviso áchase nun burato de paredes calcarias preto do Río Urdón. Limita, co Cantu la Jorcaúra e Las Ruyas, polo norte; El Cuetu, polo sur; os invernais de Prías e a senda de Urdón, polo leste; e a Loma de la Mesa, polo oeste.

Este municipio caracterízase polo illamento no que a comunicacións se refire. De feito, o único acceso por estrada que existe realízase desde a localidade asturiana de Sotres e é necesario cruzar o Jitu Escarandi.

Para os excursionistas, destacar a subida de 6 quilómetros pola senda de La Peña que separa Tresviso de Urdón. Nela sálvase un desnivel duns 825 metros a través dun tortuoso sendeiro cheo de curvas no que destaca o impoñente balcón de Pilatos, un miradoiro natural do Río Urdón en completa verticalidade cunha caída de máis de 600 metros.

Outra rota montañeira que pode facerse, desde Tresviso, é a ascensión ao Cuetu la Cerralosa, a 1.552 metros de altitude, así como outros cumios próximos: Cantu la Jorcaúra, Cuetu las Rubias e o Cantu Sulasfuentes.

## Economía 
Situado integramente no Parque Nacional dos Picos de Europa, Tresviso ten como principal actividade a gandaría de vacún, ovino e caprino, sendo o produto máis famoso o queixo picón de Tresviso. Tamén cabe destacar unha incipiente actividade turística. Este feito está freando lixeiramente a tendencia emigratoria que viña arrastrando Tresviso en particular e a zona en xeral. Un 30 % da poboación activa de Tresviso emprégase no sector primario, un 25 % na construción e un 45 % no sector terciario. Cabe destacar a inexistencia de actividade industrial no municipio.

## Demografía 

Fonte: INE

## Administración 

* Alcalde electo: Francisco Javier Campo Campo (PSC-PSOE).
|

* Alcalde electo: Francisco Javier Campo Campo (PSC-PSOE).
|}

## Festas 
Celébrase a Festa do Ramo polo San Pedro, o 29 de xuño.

## Véxase tamén 
### Bibliografía 
* Adrados, M.Á.: «Ruta D-1. Tresviso. Visita (ascensión) a la aldea desde Urdón», en *Picos de Europa, Ascensiones y travesías de dificultad moderada*. ISBN 84-922363-3-7, páxinas 108-111.
* Obregón Goyarrola, F.: «39. Tresviso. Ascensión desde Urdón», en *50 rutas por las montañas de Cantabria*. ISBN 84-87934-20-X, páxinas 216-220.
* Obregón Goyarrola, F.: «93. El Cuetu la Cerralosa (1559). Circuito-ascensión desde Tresviso», en *Nuevas rutas por las montañas de Cantabria*. ISBN 84-87934-36-6, páxinas 232-236
### Ligazóns externas 
* Rotas de subida a Tresviso